મુંબઇ, 20 જૂન : મહારાષ્ટ્રના મુંબઇમાં આવેલા કેમ્પા કોલા સોસાયટીના ફ્લેટ્સ માત્ર મુંબઇવાસીઓ નહીં પણ સમગ્ર દેશવાસીઓ માટે ચર્ચાનો વિષય બન્યો છે. એક તરફ રાજકારણીઓના કૌભાંડના પુરાવારૂપ આદર્શ બિલ્ડિંગ તોડી પાડવાના આદેશ છતાં, જેમનું તેમ ઉભું છે, તો બીજી તરફ ગેરકાયદેસર બંધાયેલા કેમ્પા કોલાના ડિમોલિશન માટે BMCના અધિકારીઓ તરત પહોંચી જાય છે. જો કે આજે બે દિવસની રાહત બાદ કેમ્પા કોલા કમ્પાઉન્ડમાં ગેરકાયેસર બંધાયેલા ફ્લેટના રહીશોના વીજળી અને પાણી કનેક્શન કાપવાની કાર્યવાહી હાથ ધરવા પહોંચેલા BMCના અધિકારીઓ ખાલી હાથે પાછા ફરવા મજબૂર બન્યા હતા. કેમ્પા કોલાના રહેવાસીઓના મક્કમ નિર્ધારને પગલે બીએમસી અધિકારીઓ ફરી એકવાર પાછા ફર્યા છે.